Caprica

Caprica on yhdysvaltalainen tieteissarja, joka on spin-off sarjasta Taisteluplaneetta Galactica. Caprica sijoittuu 58 vuotta ennen ihmiskunnan tuhoa ja Taisteluplaneetta Galactican tapahtumia toimien samalla sen esiosana.

Sarja keskittyy kuvaamaan Adaman ja Greystonen perheitä ja kertoo, kuinka ihmiskunta ensi kertaa loi cylonit. Sen pääosissa näyttelevät muun muassa Eric Stoltz, Esai Morales, Paula Malcomson ja Polly Walker.

Sarjan pilottijakso julkaistiin DVD:llä ja digitaalisena latauksena 24. huhtikuuta 2009. Televisiosarja alkoi Syfy-kanavalla Yhdysvalloissa 22. tammikuuta 2010.

Syfy kertoi lopettavansa sarjan yhteen kauteen alhaisten katsojalukujen myötä.

Näyttelijät

Vastaanotto 
Caprica on saanut pääosin positiivisia arvosteluja. Home Media Magazinen John Latchem ylisti sarjan hahmojenkehitystä sanoen Taisteluplaneetta Galactica -fanien saavan mitä odottavatkin. Wired-aikakauslehden Lewis Wallace antoi sarjan pilotille arvosanaksi 8/10 pistettä. Entertainment Weeklyn Ken Tucker listasi Caprican ”10 Best Shows on Now” -listalle.

Arvostelusivustoilla Metacriticin arvosana sarjalle on 71 pistettä ja Rotten Tomatoesin 80 %.

Palkinnot 
Vuonna 2011 Caprica sai VES Awardsin ”Outstanding Visual Effects in a Broadcast Series” -kategoriassa palkinnon visuaalisista tehosteistaan.

Lähteet

Aiheesta muualla 
 
 Caprica TV.comissa  

Taisteluplaneetta Galactica
Televisiosarjoihin perustuvat televisiosarjat